《次韵王秀才》
宋代·王庭圭

怒发冲冠忘指瑕，要能全璧始还家。闭门且任蓬蒿长，落笔当令绮绣华。

丽句美如青玉案，明珠深贮绛囊纱。爱君年少已如许，他日相逢未可涯。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。